laion/Wikipedia-Exotic huggingface dataset:
איליה ספיאשוילי

אִילִיָה דָוִידוֹבִיץ' סֵפִּיאַשְוִילִי (ברוסית: Илья Давидович Сепиашивили; ‏1904 – 17 באוקטובר 1971) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה. נולד בעיירה לאילשי במשפחת איכרים יהודים שם גם סיים שבע שנות לימוד בבית ספר. בשנת 1929 עבר לעיר כותאיסי ועבד שם במפעל לייצור משי. ביוני 1941 גויס משם לצבא האדום שם נרשם במסמכים כגרוזיני וביולי אותה השנה הגיע לחזית בריאנסק. הגיע לחזית הדרום-מערבית ביולי 1943 משם הגיע לחזית המרכזית ואחר כך לחזית הבלארוסית]. בקיץ 1944 היה למכווין תותח ברגימנט הקל מס' 279 של חטיבת התותחנים הקלים מס' 23. בין 2 ל-4 באוגוסט אותה השנה בצליחת נהר ויסלה לאחר תפיסת שטח בגדה הנגדית בהדיפת 6 התקפות נגד פגע בעמדת מרגמה ושלושה תת-מקלעים. על כך קיבל מדליית העוז. במהלך הקרב ליד רוש'פ צפונית מערבית לוולומין בשטח פולין בהיותו כבר בדרגת סמל במהלך מתקפת נגד של וורמאכט חיסל כיתת חיילים גרמניים, נפגע אך המשיך להפעיל את התותח וחיסל גם תותח נגד טנקים וגם שתי כיתות חיי רגלים נוספות. בפקודה מ-13 בספטמבר לגבי דיוויזיית התותחים החמישית קיבל על הפעולות הללו עיטור התהילה מדרגה שלישית. טרם המבצע ויסלה-אודר הועלה לדרגת סטרשינה של הסוללה. ב-31 בינואר 1945 במהלך מתקפת הנגד של הגרמנים ליד יישוב בראוזנדורף בגרמניה הוא חיסל עם נשקו האישי 8 חיילי וורמאכט ותפס שישה בשבי. על הפעולות הללו קיבל את עיטור התהילה מדרגה שנייה ב-8 במרץ. במהלך הקרב על ברלין ין 26 ל-27 באפריל במהלך הקרבות בעיר סיפק תחמושת לתותח וכשנגמרו הפגזים המשיך מתקפה עם תת-מקלע. במהלך הקרב נפגע שלוש פעמים ובעקבות הפגיעה הקשה פונה לבית חולים שדה בלודז'. עיטור התהילה מדרגה ראשונה הוענק לו בפקודה מתאריך 15 במאי 1946 אך הוא קיבל אותו רק בשנת 1968. שוחרר מן השירות ביוני 1945 עקב נכות בעקבות הקרבות וחזר להתגורר בעיר כותאיסי שם המשיך לעבוד במפעל לייצור משי. נפטר ב-17 באוקטובר 1971. ואז'ה טווטורדזה, רגעי גורל נפלא, כותאיסי, 1982 (בגרוזינית). דף על שמו באתר בסיס הנתונים "גבורת העם" (רוסית) דף על שמו באתר "גיבורי המדינה" (רוסית) Georgian Jews World Congress site (בגרסת האתר של הוועדה ברוסית)
כימרה (דג)

כִּימֵרָה (שם מדעי: Chimaera monstrosa) היא מין של דג סחוס מוזר וקטן החי במימי האוקיינוס האטלנטי וגם במי הים התיכון. הכימרה קיבלה את שמה על שם הכימרה המיתולוגית, שהורכבה ממספר חיות. החוקרים הראשונים לא ידעו איזו חיה זו והניחו שהיא הורכבה מחיות רבות. הכימרה היא דג באורך של מטר וחצי ושוקלת עד 2.5 קילוגרם בממוצע. היא בעלת גוף בצבע חום-אדמדם עם נקודות לבנות ופסים לאורך כל גופה. הסנפירים כחולים ורצועת סנפיר הגב אפורה כהה ובעלת עוקץ עם ארס חלש. הכימרה בעלת ראש גדול עם חוטם רחב, עיניים גדולות מאוד, ירוקות המותאמות לראיית לילה וזנב דק ביותר, ממנו קיבלה את שמה האנגלי: "rat fish", דג החולדה. דג הכימרה חי בעומקים של עד 1,600 מטר אך נפוץ יותר בעומק 300–500 מ'. הוא צד על הקרקעית דגים וחסרי חוליות מימיים וחי בקבוצות קטנות או בבדידות. תפוצת הדג בטבע בצפון האוקיינוס האטלנטי מאיסלנד ונורווגיה עד לחופי מרוקו והוא נכנס גם למערב הים התיכון. עדויות שהוא נמצא בדרום אפריקה נחשבות לבלתי אמינות. מדיה וקבצים בנושא כימרה בוויקישיתוף כימרה, באתר ITIS (באנגלית) כימרה, באתר NCBI (באנגלית) כימרה, באתר Animal Diversity Web (באנגלית) כימרה, בבסיס הנתונים ARKive (באנגלית) כימרה, באתר האנציקלופדיה של החיים (באנגלית) כימרה, באתר FishBase (באנגלית) כימרה, באתר GBIF (באנגלית) כימרה, באתר אנציקלופדיה בריטניקה (באנגלית) כימרה באתר הרשימה האדומה של IUCN לפי החלטות האקדמיה ללשון
טקס פרסי אוסקר ה-56

טקס פרסי אוסקר ה-56 (באנגלית: 56th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1983 נערך בדורותי צ'נדלר פביליון שבלוס אנג'לס, קליפורניה, ב-9 באפריל 1984. הקומיקאי ג'וני קרסון הנחה את הטקס בפעם החמישית והאחרונה שלו. סרט הדרמה "תנאים של חיבה" זכה בפרס הסרט הטוב ביותר, וכן בפרסי הבמאי הטוב ביותר (ג'יימס ל. ברוקס), התסריט המעובד הטוב ביותר (ברוקס), השחקנית הטובה ביותר (שירלי מקליין) ושחקן המשנה הטוב ביותר (ג'ק ניקולסון). במהלך הטקס הוענקו פרס אוסקר לשם כבוד לבמאי ולמפיק האל רוץ', ופרס לפעילות הומניטרית למפיק אם. ג'יי. פרנקוביץ'. פרס אוסקר להישגים מיוחדים הוענק לסרט "מלחמת הכוכבים: שובו של הג'דיי" בגין האפקטים החזותיים שהוצגו בו. אתר האינטרנט הרשמי של טקס פרסי אוסקר ה-56 אתר האינטרנט הרשמי של טקס פרסי האוסקר טקס פרסי אוסקר ה-56, במסד הנתונים הקולנועיים IMDb (באנגלית) רשימת הזוכים המלאה, באתר הרשמי
כימרות קצרות חוטם

כימרות קצרות חוטם (שם מדעי: Chimaeridae) היא משפחת דגי סחוס מסדרת הכימראים החיים במי האוקיינוס. הם הפרימיטיביים ביותר מבין דגי הסחוס וגם הקטנים שבהם. הכימרות ממשפחה נבדלות בחוטם קצר ומעוגל יותר מקרוביהם, אך דומיות להם באורח החיים. זנבן הארוך מהווה את מרבית אורכן ומסתיים בקצה דק, חוטם גדול, עיניים גדולות המותאמות לחשכה ועל סנפיר הגב שלהם ישנם קוצים עם ארס. אורכם 38–150 סנטימטר. הכימרות חיות בימים ממוזגים וטרופיים. רובם חיים עד עומק 200 מטר אך כמה מינים, ביניהם הכימרה, יכולים לצלול מתחת ל-1,500 מטר. הם ניזונים מדגים ומחסרי חוליות ימיים. משפחה כימרות קצרות חוטם (Chimaeridae) סוג Chimaera - בו 14 מינים סוג Hydrolagus - בו 23 מינים כולל כימרת רפאים חיוורת מדיה וקבצים בנושא כימרות קצרות חוטם בוויקישיתוף כימרות קצרות חוטם, באתר ITIS (באנגלית) כימרות קצרות חוטם, באתר NCBI (באנגלית) כימרות קצרות חוטם, באתר Animal Diversity Web (באנגלית) כימרות קצרות חוטם, באתר האנציקלופדיה של החיים (באנגלית) כימרות קצרות חוטם, באתר GBIF (באנגלית)
תווכה

תּוֹוְכָה (באנגלית: Middleware) היא תוכנת מחשב המחברת רכיבי תוכנה או יישומים. תווכה משמשת לרוב לפיתוח והרצה של יישומים מורכבים ומבוזרים. התווכה משמשת כשכבה בין מערכת ההפעלה לבין היישום, ומספקת תכונות ומאפיינים ממוטבים יותר מאשר מערכת ההפעלה עצמה. השירותים המסופקים על ידי התווכה שונים ומגוונים ונגזרים מסוג התווכה. מאפיין רווח אותו מספקות רוב התווכות הוא ניהול תנועות ושמירה על יחידת העבודה הלוגית. תווכה היא תוספת חדשה יחסית בנוף המחשוב, אם כי המונח נמצא בשימוש מאז שנת ‏1968‏. תוכנות תווכה צברו פופולריות בשנות ה-80 כפתרון לקישור יישומים חדשים למערכות ותיקות (Legacy), וחלקן הורחבו בהמשך כדי לשמש פלטפורמה למחשוב מבוזר, דהיינו, שימוש ברשתות תקשורת כדי לחבר מספר יישומים שונים לכדי יישום מורכב אחד. נכון לתחילת המאה העשרים ואחת, התווכה היא חלק אינטגרלי מטכנולוגיית המידע, ובעיקר זו המבוססת על ‎XML, SOAP, Web Service‎ וארכיטקטורה מוכוונת שירותים. כמו כן, תוכנות תווכה רבות יכולות לרוץ על מספר רב של פלטפורמות חומרה ומערכות הפעלה. במקור, המונח תווכה שימש לציון תוכנה המחברת בין יישומים שונים, ונמצאת כשכבה על גבי מערכת הפעלה, בכל אחד מצדדי החיבור. במשך השנים, חלה הרחבה במונח והיום הוא משמש לציון תוכנת צד-שרת כלשהי, בדרך כלל עם יכולת הרצת שירותי תוכנה וניהול תנועות. בשל השימוש התכוף והרחב במילה, יש המחשיבים את המונח "תווכה" כזמזומילה. ‏Remote Procedure Call‏ ‎(RPCs)‎ - לקוח משפעל פרוצדורות הרצות במערכות מרוחקות. אפשר ויהיה סינכרוני או אסינכרוני. תווכה מוכוונת מסרים (MOM) - מסרים הנשלחים ללקוח נאספים ומאוחסנים עד לרגע בו ניתן להגיב להם. בזמן השליחה והקבלה, ממשיך הלקוח בביצוע עיבודים אחרים. ‏Object Request Broker‏ ‎(ORB)‎ - סוג זה של תווכה מאפשר ליישומים לשלוח עצמים ולשפעל שירותים במערכת מונחית-עצמים. תווכה מוכוונת SQL - תווכה בין יישומים לשרתי מסד נתונים. מערכת ניהול תנועות - מספקת כלים וסביבה לפיתוח והצבה של יישומים טרנזאקציונליים. שרת יישומים - תוכנה המאפשרת להציב על גביה שירותי תוכנה ואספקתם ליישומים אחרים. Enterprise Service Bus - שכבת הפשטה על גבי מערכות EAI וניתוב מסרים ארגוניות. RTI - מערכת סימולציה מבוזרת המתווכת בין "פדרציות" (יחידות מממשות או שירותים ממוחשבים) DDS - (ראשי תיבות באנגלית של: Data Distribution Service. תקן מכונה-למכונה של קבוצת ניהול אובייקטים (OMG) (המכונה תווכה או "תשתית קישוריות") שמטרתו לאפשר העברת נתונים עם יכולות אמינות, ביצועים גבוהים, תפעוליות בינית, זמן אמת, סילומיות באמצעות דפוס פאב-סאב (publish-subscribe) . מדיה וקבצים בנושא תווכה בוויקישיתוף תווכה, באתר אנציקלופדיה בריטניקה (באנגלית) תּוֹוְכָה במילון מונחים בסיסיים בטכנולוגיית המידע (השלמות) (תשע"ד), באתר האקדמיה ללשון העברית Gal, Nick (2005). Origin of the term middleware Krakowiak, Sacha. What's middleware?, ObjectWeb.org Definition of middleware, Carnegie Mellon: Software Engineering Institute
יחסי אלבניה–הודו

יחסי אלבניה-הודו הם יחסי החוץ שבין רפובליקת אלבניה לבין הרפובליקה של הודו. בין המדינות שוררים יחסים דיפלומטיים מלאים, חיובים וידידותיים. שתי המדינות משתפות פעולה במגוון תחומים, בעיקר בתחומי האנרגיה והמסחר. שתי המדינות כוננו יחסים דיפלומטיים ב-1956. המשטר המרקסיסטי-לניניסטי שבראשו עמד אנוור הוג'ה במהלך השנים 1946-1958 אימץ עמדות נוקשות כנגד ממשלת הודו. מאחר שאלבניה הייתה קשורה באופן אידאולוגי לסין במהלך הסכסוך הסיני-סובייטי מ-1961 ואילך, היא נקטה עמדות נוקשות גם בסכסוך בין הודו לסין. חריפות ההצהרות האלבניות הובילו להשעיית היחסים הדיפלומטיים בין המדינות, שחודשו רק לאחר מותו של הוג'ה ב-1985. בשנים 1986-1987, ממשלת הודו הגיבה בחיוב לפניותיה של ממשלת אלבניה והיחסים הדיפלומטיים בין הודו לאלבניה חודשו בשנת 1990. מאז 2004, הודו מחזיקה קונסול כבוד בטירנה, וכן אלבניה החזיקה בעבר שגרירות בניו דלהי, אך היא נסגרה בשנת 2014 עקב סיבות כלכליות. אלבניה מחזיקה שני קונסולים של כבוד - אחד במומבאי והשני בניו דלהי. למרות השעיית היחסים הבילטרליים למשך זמן רב, היחסים בין הודו לאלבניה כיום הם חיובים וידידותיים. אלבניה מעריכה את צמיחתה המהירה של הודו בשנים האחרונות, ואת הישגיה הגלויים בתעשיות ההיי-טק והשירותים. אלבניה והודו נוקטות מאמצים רבים על מנת לחפש דרכים להרחבת היחסים הבילטרליים. מגעי המסחר בין הודו לאלבניה כמעט פסקו לחלוטין עד תחילת 1990. מאז שנות ה-90 המוקדמות, החלה צמיחה מעטה במסחר הבילטרלי - יחד עם עלייה חדה ביבוא של הודו מאלבניה שכלל בעיקר דלקים, מוצרים קשורים ושמנים מינרליים (בשנים 2013-2014). הודו מייצאת לאלבניה בעיקר מוצרים כימיים ותרופות מכונות חשמל, חומרי בנייה, מוצרי סוכר, קפה, תה ותבלינים. אלבניה מייצאת להודו בעיקר מינרלים, מוצרים קשורים, תרכיזי עפרות נחושת, תמציות צמחים לשימוש פרמצבטי, כימיקלים וחלקי טלוויזיה. הודו ואלבניה הסכימו להגביר את שיתוף הפעולה יחד עם ההשקעות ההודיות במגזר האנרגיה לרבות נפט וגז. המזכר לשיתוף פעולה נחתם בניו דלהי, בו נכחו שר האיגוד לפיתוח משאבי אנוש ושר המדינה לנפט וגז טבעי. מדיה וקבצים בנושא יחסי אלבניה–הודו בוויקישיתוף יחסי אלבניה-הודו, משרד החוץ של הודו Bilateral - Albania, Embassy of India, Bucharest - Romania, ‏2015-09-12
אברהם דה ליאו

אברהם לייב דה ליאו (27 באוקטובר 1898 – 20 באוקטובר 1985; ה' בחשון ה'תשמ"ו) היה מהנדס מים ישראלי ממתכנני המוביל הארצי. דה ליאו נולד בהילברסום, הולנד. לאחר מלחמת העולם הראשונה הוא השתתף בהכשרה של החלוץ בהולנד. בשנת 1924 עלה לארץ ישראל ועבד כמהנדס בתל אביב. זמן מה הוא עבד עבור חברת החשמל. דה ליאו היה מראשוני מפעל ים המלח, מנהל עבודה בסדום ומעוזריו של נובמייבסקי. בשנות ה-40 היה דה ליאו מהנדס בחברת אשלג ארץ-ישראלית. במסגרת זאת הוא חקר יחד עם יהודה ליאו פיקרד את נחל זרד בשנת 1942 ויצא בראש משלחת חקר של החברה לאילת בשנת 1944. ביולי 1948 הוא הגיש לשר האוצר מסמך סודי בו דרש להקים ועדת חקירה לבירור כישלונה של החברה בפיתוח אוצרות ים המלח. בין השאר טען דה ליאו שהחברה "מעולם לא האמינה במדינה העברית ואף לא מאמינה בה כיום". הוועדה אכן הוקמה ודה ליאו היה חבר בה. הוועדה קבעה שחברת האשלג כשלה והמליצה להלאים את החברה. בשנות ה-50 היה דה ליאו מנהל בחברת תה"ל ובין השאר ניהל לזמן מה את סניף תה"ל בירושלים. בשנת 1957 הציע את התוכנית של המוביל הארצי שהתבססה על שאיבת מים מהכנרת עצמה, ולא ממקורות הירדן, במטרה למנוע את המלחת הכנרת. בשנת 1959 מונה לחבר במועצת המנהלים של מפעלי ים המלח. בשנת 1957 נתמנה לראש המחלקה להנדסה חקלאית בטכניון במקום וולטר קליי לאודרמילק. בהמשך היה ראש המחלקה להידרוטכניקה בטכניון. כן היה מנהל המעבדה ההידראולית בטכניון. בשנת 1963 נתמנה לראש הקתדרה ע"ש דוד סיגל. בשנת 1953 השתתף במשלחת סיוע ישראלית מטעם האו"ם לציילון. בשנת 1963 היה חבר בוועדה לקביעת מדיניות חיפושי נפט של ישראל בראשות יגאל ידין ובועדה לעניין כריית זיפזיף. בינואר 1963 המליצה ועדה בראשותו להקים בתי ספר להנדסאים וטענה שיש עודף מהנדסים לעומת הנדסאים בישראל. דה ליאו היה נשוי למרים לבית גרזון. היה להם בן יחיד, סרן עמוס דולב דה ליאו, שנפל בעת שירותו הצבאי בשנת 1952. Abraham Leib de Leeuw, geni_family_tree קבוצת הכשרה של "החלוץ", גרונינגן, הולנד, 1919, אתר בית התפוצות פרופסור לאודרמילק פורש מחמת גילו, הצופה, 7 ביוני 1957 New system of road building, פלסטיין בולטין, 12 ביולי 1927 אנשים ומוסדות, דבר, 4 בדצמבר 1968 צבי אילן, סדום של הימים הטובים ההם, למרחב, 18 במאי 1962 אברהם הרצפלד, צרור מעשים, דבר, 12 ביוני 1964 אבי נבון, חלוציות מטאורולוגית באום רשרש רן אור נר, משה נובומייסקי וחברת האשלג הארץ ישראלית תיקונים בסכר ירוחם, זמנים, 17 באוגוסט 1954 פקיד תה"ל נאשם בגניבת רשיונות לחמרי בנין, הַבֹּקֶר, 20 בפברואר 1958 מי ים כנרת ותכנית המים הארצית, על המשמר, 27 בנובמבר 1957; המשך מי ים כנרת ותכנית המים הארצית ב', על המשמר, 4 בדצמבר 1957 חב' הברום הוצמדה למפעלי ים המלח, למרחב, 23 בפברואר 1959 עבודות תכנון של נמל אשדוד לטכניון, הצופה, 22 במאי 1959 תעלה למחקר גלים נבנתה בטכניון, דבר, 25 במאי 1961 מינוי בטכניון, הצופה, 22 במאי 1963 הצלחה למומחים הישראלים בציילון, דבר, 10 ביולי 1953 ועדה למדיניות חיפושי הנפט, למרחב, 24 בינואר 1963 ועדה לבעיות הזיפזיף, למרחב, 9 ביוני 1963 פרופ' דה־ליאו מהטכניון ממליץ לשנות מבנה לימודי ההנדסה, חרות, 9 בינואר 1963 יוסף גורקה, בוגרי טכניקום אורט נאבקים על תואר מהנדס, הצופה, 8 בינואר 1965 על שביתת המהנדסים, דבר, 11 בספטמבר 1968 עמוס דולב די ליאו
Ginx eSports TV

Ginx eSports TV הוא ערוץ טלוויזיה בינלאומי העוסק בספורט אלקטרוני (eSports). הערוץ זמין ב-10 שפות ב-50 מדינות ליותר מ-55 מיליון בתים. הערוץ משדר מספר תוכניות ומשדר גם משחקים וטורנירים בשידור חי ממספר מקומות ברחבי העולם. Ginx tv נוסד בשנת 2007, והושק באוגוסט 2008 על פלטפורמת השידורים בלוויין של Boom TV ברומניה. באוגוסט 2010 הודיע הערוץ כי הוא מתכנן להשיק את שידוריו בבריטניה ובאירלנד, שם צפוי לו קהל פוטנציאלי של מעל 12 מיליון צופים באמצעות Sky ו-Virgin Media. במרץ 2011 דווח כי השקת הערוץ נדחתה, ושידורי הערוץ הושקו רק ב-9 ביולי 2013. באוקטובר 2013 הערוץ רכש את ערוץ הפוקר על מנת להגיע ל-19 מיליון בתים נוספים באירופה, בתשלום של 26 מיליון דולר. ב-23 במאי 2014 הושק Ginx tv באינדונזיה בשידורי TransVision. אתר אינטרנט חדש לערוץ הושק ב-2015. האתר מאפשר ללקוחות הערוץ לרכוש מינוי לחודש, לרבעון או לשנה, ובמסגרתו יקבלו גישה לשידורי הערוץ ולתוכניות VOD נבחרות. בפברואר 2017 החלה החברה המפעילה את הערוץ בפעילות גם בישראל, באמצעות שותפות עם אפליקציית 4GTV של פרטנר. בחודש יוני 2017 עלה הערוץ בשירות הטלוויזיה סלקום tv ובשירות פרטנר TV. הערוץ משודר בתרגום לעברית ברוב התוכניות. באוגוסט 2017 שידר הערוץ, ללקוחות סלקום tv בלבד, את גמר אליפות ישראל בספורט אלקטרוני של אותה השנה. החל מאפריל 2018 משדר הערוץ באופן קבוע את משחקי ליגת אליפות ישראל ב-League of Legends לשנת 2018. במרץ 2018 עלה הערוץ ב-HOT באפיק 93. ב-26 בספטמבר 2019 ירד הערוץ מסלקום tv. ב-23 באוקטובר 2019 ירד הערוץ מHOT. הגשר השעה הראשונה IRL השבוע ב-eSports הורדה יומית חדר המשחקים State of Play State of Play: עליית המלך JimJam ערוץ הספורט Travel Channel מדיה וקבצים בנושא Ginx eSports TV בוויקישיתוף אתר האינטרנט הרשמי של Ginx eSports TV Ginx eSports TV, ברשת החברתית פייסבוק Ginx eSports TV, ברשת החברתית אקס (טוויטר) Ginx eSports TV, ברשת החברתית אינסטגרם Prima televiziune de jocuri a luat startul în România - Cotidianul, ‏2011-07-26 C21Media, C21Media (באנגלית) סאם קוק, GINX Esports TV נכנסת לישראל, באתר ESPORTS INSIDER, ‏15 בפברואר 2017 פרטנר, ערוץ GINX, באתר פרטנר (ארכיון) סלקום TV רכשה את ערוץ הגיימינג GINX HD, באתר אייס, 25 ביוני 2017
צרטיים

צרטיים (שם מדעי: Ceratiidae) היא משפחת דגי מצולות מסדרת החכאים. הם מכונים שדי ים על שם הזיז העליון שלהם הבולט מעל מצחם, המשמש כחכה ומשתמש בנהורנות. חכאים אלה הם מהנפוצים שבבני סדרתם באוקיינוסים השונים. הם מצויים בכל האוקיינוסים עד האזור שסביב אנטארקטיקה וחיים בעומקים גדולים בהם אין אור שמש. הם צדים דגים ויצורי ים אחרים באמצעות פיתיון החכה שמעל מצחם ובולעים את הטרף בשאיבה לתוך פיותיהם הרחבים. לחכאים ממשפחה זו יש דו-צורתיות זוויגית קיצונית מאוד: הנקבה מגיעה לפעמים לאורך של 1.5 מטר אך הזכר מגיע לאורך של 14 ס"מ בלבד והוא בעל פה קטן דמוי-מקור וחסר שיניים. בעונת הרבייה הזכר מוצא נקבה גדולה, נושך עם מקורו את עורה ומוצץ ממנה דם, תוך כדי שהיא שוחה באוקיינוסים והזכר מתרבה איתה, עד לגוויעתו. בכך הזכר מצרף את עצמו לחלוטין למחזור הרבייה של הנקבה[דרושה הבהרה]. בני המשפחה הם היצורים היחידים המשמשים ככימרות במהלך ההתפתחות התקינה של חייהם. משפחה צרטיים (Ceratiidae) סוג Ceratias מין Ceratias holboelli מין Ceratias tentaculatus מין Ceratias uranoscopus סוג ומין יחיד Cryptopsaras couesii מדיה וקבצים בנושא צרטיים בוויקישיתוף צרטיים, באתר ITIS (באנגלית) צרטיים, באתר NCBI (באנגלית) צרטיים, באתר Animal Diversity Web (באנגלית) צרטיים, באתר האנציקלופדיה של החיים (באנגלית) צרטיים, באתר GBIF (באנגלית)
שחף אפרפר

שחף אפרפר (שם מדעי: Larus glaucescens) הוא מין שחף ממשפחת השחפיים החי בצפון אמריקה הצפונית ומזרח אסיה. שחף זה דומה למין שחף מערבי ולעיתים מתרבה איתו. הוא בעל נוצות לבנות עם כנפיים אפורות ומקור צהוב ארוך, עיניים שחורות, מצח שקוע מעט ורגליים ורודות. השחפים הצעירים אפורים מנומרים או חומים. אורכו של שחף זה 50-68 ס"מ, מוטת כנף של 120-150 ס"מ והוא שוקל 730-1,690 גרם. הוא יכול להגיע לגיל של עד 22 שנה בתנאי שבי. השחף עף בקהילות גדולות לאורך החופים שבין אלסקה לוושינגטון ולעיתים יורד עד חופי קליפורניה. הוא מתרבה בים ברינג, בין אלסקה לקמצ'טקה שבסיביר ובתוך איי הים. שחף זה מעופף בלהקות כאשר הוא מוצא מזון גדול, כמו להקות דגים קטנים או מזון טרי על החוף כמו פגרים. להקת שחפים עטים יחדיו על מזונם בצעקות. כמו כן הם ניזונים מתפיסת יצורים קטנים כמו צדפות ותולעים על החוף. מדיה וקבצים בנושא שחף אפרפר בוויקישיתוף שחף אפרפר, באתר ITIS (באנגלית) שחף אפרפר, באתר NCBI (באנגלית) שחף אפרפר, בבסיס הנתונים ARKive (באנגלית) שחף אפרפר, באתר GBIF (באנגלית) שחף אפרפר באתר הרשימה האדומה של IUCN
פרחומובסקי

האם התכוונתם ל... גדעון פרחומובסקי – משפטן ישראלי מרט פרחומובסקי – עיתונאי ויוצר ישראלי
יצחק בן בשט

יצחק בן בשט (15 בדצמבר 1979 – 12 בדצמבר 2023) היה קצין צה"ל בדרגת אלוף-משנה. כיהן כמפקד חטיבת יפתח, מפקד חטיבת פארן, מפקד צוות במכללה לפיקוד טקטי ומפקד גדס"ר גולני. נפל כמפקד בכיר בחטיבת גולני בקרב בשג'אעייה במלחמת חרבות ברזל. בן בשט נולד לעדנה ורפי וגדל בנווה צוף. למד במכינה קדם-צבאית קשת יהודה (מחזור ז'), ולאחר מכן התגייס לצה"ל, שובץ בחטיבת גולני, והתקבל ליחידת אגוז. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב ליחידת אגוז ומונה למפקד צוות. לאחר מכן שימש מפקד פלוגה מסייעת בגדוד 51. בהמשך עבר לשרת ביחידת שלדג, ושימש במספר תפקידי פיקוד. לאחר מכן מונה לסגן מפקד יחידת אגוז, ושימש בתפקיד בין היתר במבצע צוק איתן. במהלך המבצע החליף זמנית את מפקד היחידה, יונתן רום, לאחר פציעתו. בינואר 2015 הועלה לדרגת סא"ל, מונה למפקד גדס"ר גולני, ושימש בתפקיד עד 22 ביוני 2016. לאחר מכן שימש מפקד צוות במכללה לפיקוד טקטי בין השנים 2016–2018. ב-22 באוגוסט 2018 הועלה לדרגת אל"ם ומונה למפקד חטיבת שגיא. במהלך תפקידו, ב-28 בנובמבר 2018, החטיבה נסגרה, והוקמה במקומה תחת פיקודו חטיבת פארן. בתפקיד זה שירת עד 18 באוגוסט 2020. לאחר מכן מונה למפקד צוות בקורס מפקדי פלוגות ומפקדי גדודים בין השנים 2020–2021. ב-8 באוגוסט 2021 מונה למפקד חטיבת יפתח, תפקיד שמילא עד ספטמבר 2023. לאחר סיום תפקידו, היה בתהליך פרישה משירות קבע. לנוכח מתקפת הפתע על ישראל באוקטובר 2023, נסע לעוטף עזה עם אלוף-משנה במילואים יאיר הירש, ויחד חילצו משפחות מבתיהן. עם פרוץ מלחמת חרבות ברזל, התנדב לפקד על החפ"ק של מח"ט גולני, יאיר פלאי, במסגרת הלחימה ברצועת עזה. בן בשט נפל בקרב בשג'אעייה שבמזרח רצועת עזה, יחד עם עוד תשעה לוחמים. היה נשוי לאדר ואב לארבעה. התגורר במושב שדה יעקב שבעמק יזרעאל. מדיה וקבצים בנושא יצחק בן בשט בוויקישיתוף אל"ם יצחק בן בשט מונה למפקד חטיבת "שגיא", באתר צה"ל, 22 באוגוסט 2018 שבתי בנדט‏, חדירת מחבלים לאוניברסיטה ובני ערובה: לוחמי גולני נערכים לתרחיש האימים, באתר וואלה, 30 באפריל 2016 אמיר בוחבוט‏, רכבי שטח ונתיבים נסתרים: הרגע שבו קרטלי הסמים ישרתו את דאעש בסיני, באתר וואלה, 29 באוגוסט 2020 ירדן מושליון, "באותו רגע אין זמן לחשוב, אני מוציא רימון וזורק. ואז יש שקט", באתר צה"ל, 22 ביוני 2022 עידן אבני, "אמרו לי: בנבה הוא הקצין הכי טוב בחטיבה": הובא למנוחות אל"מ יצחק בן בשט, שנפל בקרב בסג'עייה, באתר ישראל היום, 13 בדצמבר 2023 יואב זיתון ואלישע בן קימון, אלוף-משנה יצחק בן בשט נהרג בתקרית הקשה בשג'אעיה, באתר ynet, 13 בדצמבר 2023 אמיר בוחבוט‏, הקרב שכמעט גבה את חייו של מפקד יחידת אגוז, באתר וואלה, 25 בספטמבר 2015 כרמל ליבמן, הכירו את "עוצבת פארן" - החטיבה הסדירה החדשה של צה"ל, באתר צה"ל, 28 בנובמבר 2018 רשימת המפקדים החדשים בצה"ל, באתר צה"ל, 12 ביולי 2021 מתוך ההספד של אלוף יניב עשור ב. ניסני, ‏האל"מ הרביעי: אלוף משנה יצחק בן בשט ז"ל נפל בקרב בשג'אעיה, באתר כיכר השבת, 13 בדצמבר 2023
MG MGB

MG MGB היא מכונית ספורט, בתצורות רודסטר, 2 מושבים, וקופה, 4 מושבים, מתוצרת יצרנית הרכב הבריטית MG Cars (אנ') אשר יוצרה בין השנים 1962–1980, בבריטניה ובאוסטרליה. חברת MG Cars' (אנ') הייתה בבעלות "British Motor Corporation"" עד שנת 1967, בין השנים 1967 - 1968 בבעלות "British Motor Holdings" (אנ') ומשנת 1968 בבעלות "British Leyland" (אנ'). יוצרו 524,352 יחידות. דגמי "MG MGB" יוצאו לארצות הברית. 2 נוסעים, 2 דלתות - רודסטר. 2+2 נוסעים, 3 דלתות - קופה. "MGB roadster" - יוצר בין השנים 1962 - 1980. "MGB GT" (תצורת קופה - 4 מושבים, תצורת רודסטר - 2 מושבים) - יוצר בין השנים 1965 - 1980. "MGC" (תצורת קופה - 4 מושבים, תצורת רודסטר - 2 מושבים) - יוצר בין השנים 1967-1969 "MGC GT" (תצורת קופה, 4 מושבים) - יוצר בין השנים 1967 - 1969. "MGB GT V8" (תצורת קופה, 4 מושבים) - יוצר בין השנים 1973 - 1976. "MG RV8" (תצורת רודסטר, תצורת מכונית מרוץ) - יוצר בין השנים 1993 - 1995, יוצרו 2,000 יחידות. תאוצת דגם "MGB roadster" בין 0 - 97 קמ"ש היא 11.0 שניות. תאוצת דגם "MGC" בין 0 - 97 קמ"ש היא 10.0 שניות. תאוצת דגם "MGB GT V8" בין 0 - 97 קמ"ש היא 7.7 שניות. תאוצת דגם "MG RV8" בין 0 - 97 קמ"ש היא 5.6 שניות. דגם "MG MGB", שנת 1965 - רודסטר דגם "MG MGB", שנת 1965 - רודסטר דגם "MG MGB", שנת 1972 - רודסטר דגם "MG MGB", שנת 1977 - רודסטר דגם "MG MGB", שנת 1973 - רודסטר דגם "MG MGB", שנת 1973 - רודסטר - מבט לתוך הרכב דגם "MG MGB", שנת 1973 - רודסטר דגם "MG MGB", שנת 1973 - רודסטר - מבט למנוע דגם "MG MGB", שנת 1973 - רודסטר - מבט לתא הנהג דגם "MG MGB", שנת 1973 - רודסטר - מבט לתא הנהג ול-לוח מחוונים דגם "MG MGB", - מבט לתא הנהג ול-לוח מחוונים דגם "MG MGB", שנת 1973 - רודסטר דגם "MG MGB GT", שנת 1974 דגם "MG MGB GT", שנת 1974 דגם "MG MGB GT", שנת 1974 דגם "MG MGB GT", שנת 1974 - מבט לתא הנהג דגם "MG MGB GT", שנת 1974 - מבט לדלת תא המטען דגם "MGBGTV8" בתצורת קופה, 4 מושבים דגם "MGBGTV8" בתצורת קופה, 4 מושבים, שנת 1975 דגם "MG BGT" בתצורת קופה, 4 מושבים, שנת 1970 דגם "MG MGC GT", בתצורת קופה, 4 מושבים דגם "MGB" במרוץ מכוניות דגם "MGB" במרוץ מכוניות MG 14/40 MG WA MG MGA MG Midget מדיה וקבצים בנושא MG MGB בוויקישיתוף MG MGB, סרטון באתר יוטיוב MG MGB, סרטון באתר יוטיוב Bonds, Ray (2003). The Illustrated Directory of Sports Cars. Motorbooks. ISBN 0-7603-1420-9 היסטוריה דגמי "MG MGB" ://mgb.mgcc.info/history2 דגמי "MG MGB" (יוצרו בין השנים 1962-1980) classics.honestjohn.co.uk/reviews/mg/mgb דגמי "MG MGB" sportscarwarehouse.com/mgb-buyers-guide דגמי "MG MGB" goodwood.com/grrc/event-coverage/festival-of-speed דגם "MGB roadster" ehive.com/collections/4128/objects/125647/mg-roadster-soft-top דגם MG-MGB~GT hagertyinsurance.co.uk/price-guide/1967-MG-MGB~GT דגם "MG RV8" mgrv8.com/presentrv8
פסטיבל הזמר והפזמון 1969

פסטיבל הזמר והפזמון 1969 הייתה תחרות שירים ששודרה בקול ישראל ובערוץ הראשון. התחרות התקיימה במוצאי יום העצמאות בבנייני האומה בירושלים בהנחיית יצחק שמעוני. המנצח על התזמורת לסלו רוט והמפיקים הם חנוך חסון וגיל אלדמע. זה היה פסטיבל הזמר והפזמון הראשון ששודר בשידור חי בטלוויזיה בישראל. בין השירים שנשלחו לתחרות לא נמצאו שירים הולמים, ולכן כל שנים עשר השירים הוזמנו אצל מחברים מקצועיים. לראשונה נערכה ההצבעה גם בארבע נקודות הצבעה ברחבי הארץ, בנוסף להצבעות הנוכחים באולם: כפר מסריק, שדה משה, נתניה וכפר הנוער בן שמן. השיר "על כפיו יביא" בביצוע של רבקה זהר שזכה במקום הרביעי, הפך ללהיט, וזכה בתואר "שיר השנה" במצעד הפזמונים העברי השנתי של קול ישראל ושל גלי צה"ל. בעקבות נושאו של השיר "בלדה לחובש", שזכה במקום הראשון, הושמעו טענות לגבי הכללתו בפסטיבל, שנערך בימי מלחמת ההתשה. בשנים לאחר מכן נמנעו תחנות הרדיו מהשמעת השיר. יהורם גאון, שזו הייתה הופעתו האחרונה בפסטיבל, זכה בשני המקומות הראשונים, ואמור היה גם לשיר את השיר "בדרך חזרה", שזכה במקום השלישי, אך ויתר עליו. שירים נוספים שזכו להצלחה לאחר הפסטיבל היו: השיר "עץ האלון" של יהורם גאון, שהגיע למקום השני בתחרות ולמקום השישי במצעד הפעמונים השנתי תשכ"ט שהיה מצעד הפזמונים העברי השנתי הראשון. השיר "פראג" של אריק איינשטיין, שזו הייתה הופעתו האחרונה בפסטיבל. "שיר בארבעה בתים" בביצוע אילנית. פסטיבל הזמר והפזמון, באתר הפסטיבלים פסטיבל הזמר והפזמון 1969 באתר סטריאו ומונו פסטיבל הזמר והפזמון 1969, סרטון באתר יוטיוב 12 השירים של פסטיבאל הזמר תשכ"ט, מעריב, 25 באפריל 1969 החובבים לא שווים!, "העולם הזה", גיליון 1647 מ-26 במרץ 1969, עמוד 31 12 השירים של פסטיבאל הזמר תשכ"ט, מעריב, 25 באפריל 1969 בתקליט מבצע דני גרנות. השיר אינו מופיע בתקליט. אילנית הופיעה בשמלה ורודה. בתקליט מבצעת אופירה גלוסקא. מקום ראשון במצעד הפזמונים השנתי של הגל הקל של קול ישראל תשכ"ט. בתקליט מבצע דני מסינג.